Els cementeris del municipi amplien el seu horari per la festivitat de ‘Tots Sants’
24 d’octubre 2019

![Imagen 1](/media/sebdh00r/48cementeriosagunto.jpg)![Imagen 2](/media/01tenlvl/48puerto-de-sagunto_cementerio0021.jpg)

La delegació de Cementeris de l'Ajuntament de Sagunt ha ampliat l'horari dels cementeris municipals amb motiu de la festivitat de ‘Tots Sants’. Concretament, des del 28 d'octubre fins a l'1 de novembre els dos cementeris estaran oberts ininterrompudament, des de les 8 fins a les 18 hores.

  

A més, l'Ajuntament posarà a la disposició de la ciutadania un servici gratuït d'autobusos als cementeris el dia 1 de novembre. El recorregut es realitzarà cada mitja hora i serà l'habitual amb les parades en els punts de costum. En el cas de la ruta del Port de Sagunt serà la següent: “cementeri - av. Arquitecte Alfredo Simón - av. Mediterrani - av. 9 d'Octubre - av. Hispanitat- carrer Azorín - cementeri”.

  

L'autobús de Sagunt eixirà a les hores en punt i a les mitges i el punt de partida serà l'asil, seguint el recorregut habitual: “asil - carrer Terol - Camí Reial - cementeri - av. País Valencià - carrer dels Horts - plaça Cronista Chabret - av. Doctor Palos - asil”. Per a tornar, les eixides que es realitzen des del cementeri seran també cada 30 minuts a les hores i quart i menys quart amb un recorregut que va pel carrer dels Horts, passant per la plaça Cronista Chabret i de nou cap a l'asil.

  

L'empresa adjudicatària del contracte encarregada de realitzar el recorregut és Massabus.​

*   [](http://www.facebook.com/sharer.php?u=https://aytosagunto.es/va/actualitat/els-cementeris-del-municipi-amplien-el-seu-horari-per-la-festivitat-de-tots-sants/ "Facebook")
*   [](http://twitter.com/share?url=https://aytosagunto.es/va/actualitat/els-cementeris-del-municipi-amplien-el-seu-horari-per-la-festivitat-de-tots-sants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-cementeris-del-municipi-amplien-el-seu-horari-per-la-festivitat-de-tots-sants/ "Linked In")
*   [](mailto:?body=https://aytosagunto.es/va/actualitat/els-cementeris-del-municipi-amplien-el-seu-horari-per-la-festivitat-de-tots-sants/)